
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 164
din 28 august 2014
privind încetarea unor contracte de închiriere

Consiliul Local al Municipiului Sighişoara, întrunit în şedinţă ordinară;    
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17258/12.08.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 15920/22.07.2014, formulată de domnul Colceriu Iosif Dan, în calitate de administrator al S.C.VITRANS S.R.L. şi cererea nr. 16734/04.08.2014, formulată de I.I. SZASZ ATILLA, cu referire la încetarea contractului de închiriere nr. 670/2006, aşa cum a fost modificat şi completat cu actele adiţionale nr. 1/2010 şi 2/2011, respectiv a contractului de închiriere nr. 99/2014, încheiate cu Municipiul Sighişoara;
Având în vedere clauzele din contractele de închiriere, cu privire la încetarea acestora;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 17257/12.08.2014, prin care se propune încetarea contractelor de închiriere menţionate, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă, cu data adoptării prezentei, încetarea contractului de închiriere nr. 670/2006, aşa cum a fost modificat şi completat cu actele adiţionale nr. 1/2010 şi 2/2011, încheiat cu S.C. VITRANS S.R.L., având ca obiect terenul în suprafaţă de 2,00 mp., situat în Municipiul Sighişoara, zona Cetăţii, lot nr. 3, ocupat cu tonetă pentru desfăşurarea comerţului artizanal. 

Art. 2. Se aprobă, cu data adoptării prezentei, încetarea contractului de închiriere nr. 99/2014, încheiat cu I.I. SZASZ ATILLA, având ca obiect terenul în suprafaţă de 51,00 mp., situat în Municipiul Sighişoara, str. Mihai Viteazu nr. 10, închiriat în vederea amenajării unei terase sezoniere de alimentaţie publică.

Art. 3. Prezenta hotărâre se va comunica domnului Colceriu Iosif Dan, în calitate de administrator al S.C. Vitrans S.R.L., cu sediul social în  Municipiul Sighişoara, str. Ecaterina Varga nr. 23/B,  precum şi I.I. Szasz Atilla, cu sediul social în Municipiul Sighişoara, str. Trandafirilor nr. 3/13.

Art. 4. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 5. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.          

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  3 ex. Direcţia Administrarea Patrimoniului;

  1 ex. Direcţia Economică.
10 ex. 
A.F./G.V.
